Јужни бантоидни јазици

Јужните бантоидни јазици (широки банту-јазици, бин) се гранка на бантоидните јазици од групата на нигер-конгоански јазици. Според Ethnologue, тука влегуваат вкупно 643 јазици, вклучувајќи ги најважните од мошне распространетото семејство на банту-јазици.

Групирањето е воведено во 1989 како дел од предлогот да се поделат бантоидните јазици на северни и јужни. Подоцна, исправноста на северната група е доведена во прашање, но јужните неоспорливо се сметаат за целина,

Јужните бантоидни јазици се делат на разни „тесни“ банту-јазици како џараванските, тивоидните, бебоидните, мамфе (њанг), полјанските и екоидните.Williamson и Blench, 2000:34–5 Тивоидните, момо и бебоидните може да образуваат своја група заедно со неопределените јазици есимби и буру:

? бенди
 тивоидно–бебоидни: тивоидни, есимби, источни бебоидни, ? момо, ? буру, ? бефанг (менчум)
 фуру (со бебоидните?)
 мамфе
 екоидни–мбе: екоидни, мбе
 западни бебоидни (несигурна исправост)
 банту: полјански (? момо), џаравански–мбам, тесни банту

Наводи

 Williamson, Kay (1989) 'Niger–Congo Overview'. In: The Niger–Congo languages, уредн. John Bendor-Samuel, 3–45. University Press of America.
 Williamson, Kay & Blench, Roger (2000) 'Niger–Congo', in Heine, Bernd and Nurse, Derek (eds) African Languages – An Introduction. Cambridge: Cambridge University press, стр. 11–42.
 Blench, Roger (2010) 'The Tivoid Languages'
 Blench, Roger, 2011. 'The membership and internal structure of Bantoid and the border with Bantu'. Bantu IV, Хумболтов универзитет, Берлин.

 Надворешни врски 
 Јужни бантоидни јазици - Ethnologue